سلامش

الملك العادل بدر الدين سُلامش ( اتولد فى القاهره سنة 1272 - اتوفى فى القسطنطينيه سنة 1291 ). ( اسمه بيتنطق بضم السين و كسر الميم ) اسمه المظبوط سُلامش بضم السين وكسر الميم مش بفتح السين زى ما بيكتبه بعض المؤرخين الغربيين وبعض الكتاب العرب اللى نقلوا منهم من غير ما يتحروا من المصادر المصريه والعربيه الأصلية وبيتكتب بالتركى Sülemiş (راجع المقريزى، السلوك، 2/120، وابن أيبك الدواداري، 8/219 ، و العينى 2\222). أبن تغرى شكل الاسم بفتح السين و ضم الميم (ابن تغري، 7/286 )

تصغير|280px|الدوله المملوكيه فى اكبر توسع ليها
ابن السلطان الظاهر ركن الدين بيبرس .بن شداد، 233 اتلقب بـ ابن البدوية ابن اياس, 94 وقعد على عرش مصر سنة 1279 و هو عنده سبع سنين، بعد ما خلع أخوه السعيد بركه نفسه، فبقى سادس سلاطين الدوله المملوكيه فيه مؤرخين بيعتبروا شجر الدر أول سلاطين المماليك. فى الحالةدى سُلامش بيعتبر سابع سلاطين المماليك مش سادسهم (قاسم، 22 ). حكم لمدة ميت يوم.

 السلطنه 
بعد ما أضطر السلطان السعيد بركه يخلع نفسه ويسيب مصر ويروح على الكرك الامرا عرضوا السلطنة على الامير سيف الدين قلاوون الألفى لكن قلاوون اللى كان عارف قوة الامرا والمماليك الظاهريه الشيال, 2/162الأمرا والمماليك الظاهريه: أمرا ومماليك السلطان الظاهر ركن الدين بيبرس. رفض السلطنة وقال للامرا " أنا ما خلعت الملك السعيد طمع فى السلطنة، والأولى الا يخرج الامر عن ذرية الملك الظاهر ".المقريزى، السلوك، 2/120 فجابوا سُلامش اللى كان لسه عيل صغير عنده سبع سنين الشيال، 2/162 ونصبوه سلطان فى قلعة الجبل قلعة الجبل : مكان اقامة ومركز حكم سلاطين المماليك فى القاهره وكات فوق جبل المقطم فى المكان الموجود فيه دلوقتى جامع محمد على. بلقب الملك العادل بدر الدين، و معاه قاضى القضاه برهان الدين السنجارى وزير، و عز الدين أيبك الأفرم عز الدين أيبك الأفرم ماهواش عز الدين أيبك التركمانى اللى كان سلطان. نايب للسلطنة ، و قلاوون الألفى أتابكأتابك : القائد العام للجيش. ومدبر للدوله.

 الخلع 
تصغير|140px|السبع شعار الظاهر بيبرس وابنه سُلامش.
بتنصيب سُلامش، قلاوون بقى هو الحاكم الحقيقى، فأمر بان الخطبه تكون فى الجوامع باسمه واسم سُلامش مع بعض، وبان الفلوس يبقى عليها اسمه مع اسم سًلامش.الشيال، 2/163 وابتدا يقبض على الامرا الظاهريه و يحطهم فى السجون، فى الوقت اللى راح فيه يخطب ود المماليك الصالحية .المماليك الصالحيه: مماليك السلطان الأيوبى الصالح أيوب. ويديهم اقطاعات و ووظايف وهدايا، عشان يقدر يسيطر بالكامل على البلد، كخطوه أولى لقعاده على عرش السلطنه.المقريزى، السلوك، 2/121 و لما حس قلاوون ان البلد بقت فى ايده بالكامل نادى على الامرا والقضاه والأعيان فى قلعة الجبل وقال لهم: " قد علمتم أن المملكة لا تقوم الا برجل كامل" فوافقوا على كلامه وخلعوا سُلامش بعد ما قعد ميت يوم سلطان بالاسم بس، و نصبوا قلاوون سلطان بداله ابن تغرى، 7/286

اتنفى سُلامش من مصر وراح على الكرك اللى كان نايبها أخوه السعيد بركه اللى كان هو كمان اتنفى على هناك قبله .الشيال، 2/163-162 و بعد ما اتوفى السعيد بركة قعد سُلامش فى الكرك مع أخوه التانى الملك المسعود خضر اللى بقى نايب عليها بعد وفاة السعيد بركة.المقريزى، السلوك، 2/126 لكن فى سنة 1286 قلاوون بعت نايب السلطنة حسام الدين طرنطاى على الكرك عشان يستولى عليها، و بعد ما حاصرها كام يوم أخدها ورحل سُلامش و خضر على القاهره بعد ما استسلموا.سلامش و خضر كانو بيتصلوا بالأمير سنقر الأشقر غريم قلاوون اللى حاول يستقيل بالشام و نصب نفسه سلطان بعد ما قال للأمرا فى الشام ان قلاوون مات. قلاوون استقبل سلامش وخضر فى القاهره استقبال حار وادا لكل واحد منهم ميت فارس يكونوا تحت امرته، و سمح لهم بانهم يتحركوا فى مصر زى ما هما عايزين المقريزى، السلوك، 2/193 لكن بعد اربع سنين من عيشتهم فى القاهره قلاوون حبسهم مع امهم فى اسكندريه بنية نفيهم على القسطنطينيه القسطنطينيه: دلوقتى استانبول. كات اياميها عاصمة امبراطورية نيقيا البيزنطية (بلاد الأشكرى فى المصادر المملوكيه) وكات فيه علاقات كويسه بين اللاسكاريين أباطرة الدوله دى ومصر، خاصة من أيام السلطان بيبرس البندقدارى. بعد ما ابنه
الأشرف خليل قاله انهم بيتصلوا بالامرا الظاهريه .المقريزى، السلوك، 2 /230 و 212 ولما اتسلطن الأشرف خليل نفاهم مع امهم على القسطنطينية سنة 1291، وهناك اتوفى سُلامش فى نفس السنة.بن شداد،هامش، 233 فراحت امه مصبره جسمه وحطيته فى تابوت واحتفظت بيه بالشكل ده لغاية ماقدرت تنقله مصر سنة 1297 ودفنته فى قرافة القاهره بشفاعة أخته اللى كات أياميها متجوزه من السلطان حسام الدين لاجين المقريزى، السلوك، 2/283

سُلامش زى أخوه الملك السعيد و أبوهم الظاهر بيبرس كان محبوب جداً من المصريين. و كان نبيه وشكله جميل لدرجة ان الشعرا فى مصر أياميها كانو بيتغنوا بجماله ويقولوا " ثغر سُلامشى " ككناية عن الحسن . بيقول ابن تغرى عن سُلامش: "وكان شاب مليحاً جميل تام الشكل رشيق القد طويل الشعر ذا حياء ووقار وعقل تام. مات وله من العمر قريب من عشرين سنة قيل: انه كان أحسن اهل زمانه وبه افتتن جماعة من الناس وشبب به الشعراء وصار يضرب به المثل فى الحسن لحد يقول القائل: ثغر سلامشي" .ابن تغرى، سلطنة الملك العادل سلامش

 فلوس سُلامش 
تصغير|100px|دينار من عهد الظاهر بيبرس و ولاده
اتسكت الفلوس بأسامى و ألقاب سُلامش بالشكل ده : السلطان الملك العادل بدر الدنيا و الدين ، الصالحى الملك العادل بدر الدنيا و الدين سلامش ، الملك العادل بدر الدنيا و الدين. وكمان اتنقشت على فلوسه ألقاب ابوه بيبرس : الملك الظاهر قسيم امير المؤمنين، والمقصود بأمير المؤمنين الخليفه العباسى اللى كان عايش فى القاهره .شفيق مهدى، 92 و 267بعد ما دمر المغول بغداد واحتلوها و قتلوا الخليفة العباسى سنة 1258، أحيا السلطان الظاهر بيبرس خلافة عباسية بالاسم فى القاهره.

 فهرست وملحوظات 

 المراجع 

 ابن اياس : بدائع الزهور فى وقائع الدهور، مدحت الجيار (دكتور)، الهيئة المصرية العامة للكتاب, القاهرة 2007.
 ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005
 ابو الفداء : المختصر فى أخبار البشر ، القاهرة 1325ه.
 جمال الدين الشيال (استاذ التاريخ الاسلامى) : تاريخ مصر الاسلامية، دار المعارف ، القاهرة 1966.
 المقريزى : السلوك لمعرفة دول الملوك ، دار الكتب, القاهرة 1996.
 المقريزى : المواعظ و الاعتبار بذكر الخطط و الاثار، مطبعة الادب، القاهرة 1968.
 شفيق مهدى ( دكتور) : مماليك مصر و الشام، الدار العربية للموسوعات، بيروت 2008.
 عز الدين بن شداد : تاريخ الملك الظاهر، دار نشر فرانز شتاينر، فيسبادن 1983.
 قاسم عبده قاسم (دكتور) : عصر سلاطين المماليك - التاريخ السياسى و الاجتماعى، عين للدراسات الانسانية و الاجتماعية، القاهرة 2007.

150 px|center

       السعيد بركه    مدة الحكم:ميت يوم    المنصور قلاوون 

تصنيف:مماليك
تصنيف:سلاطين مصر المملوكيه
تصنيف:تاريخ مصر
تصنيف:تاريخ مصر المملوكيه
تصنيف:حكام مصر
تصنيف:مماليك بحريه